|  |  |
| --- | --- |
|  |  |
| Til høringsparterne på vedlagte høringsliste | 1. februar 2022   2022-364 |

**Høring over udkast til bekendtgørelse om delegation af kompetencen i kapitel 6 a i jernbaneloven til DSB**

Transportministeriet sender hermed udkast til bekendtgørelse om delegation af kompetencen i kapitel 6 a i jernbaneloven til DSB i høring.

Jernbanelovens kapitel 6 a omfatter reglerne for miljøkonsekvensvurdering af statslige jernbaneanlæg. Det følger af lovens § 38 r, stk. 1, at transportministeren kan bemyndige statslige selskaber på Transportministeriets område til helt eller delvis at udøve de beføjelser, som Banedanmark er tillagt efter dette kapitel eller regler fastsat i medfør af dette kapitel, til etablering, udvidelse eller ændring af statslige jernbaneanlæg og dertil knyttede projekter, jf. § 38 a.

Med hjemmel i jernbanelovens § 38 r, stk. 1, ønskes kompetencen delegeret til DSB, i forbindelse med etablering af ny infrastrukturbanegård i Høje-Taastrup.

Høringsmaterialet vil blive gjort tilgængeligt på [www.høringsportalen.dk](http://www.høringsportalen.dk).

Transportministeriet skal venligst bede om eventuelle bemærkninger **senest den 22. februar 2022.**

Høringssvar bedes sendt til [ama@trm.dk](mailto:ama@trm.dk) og [trm@trm.dk](mailto:trm@trm.dk) med henvisning til 2022-364.

Til orientering vedhæftes fortegnelse over de myndigheder, organisationer mv., der høres over udkastet.

Spørgsmål vedrørende høringen kan stilles til Amalie Aggerholm på mail [ama@trm.dk](mailto:ama@trm.dk) og telefon 20 45 97 81.

Med venlig hilsen

Amalie Aggerholm